open-index/open-wikipedia-markdown huggingface dataset:
Kungstornen

**Kungstornen** () on nimitys kahdelle tornitalolle, jotka sijaitsevat Tukholman Norrmalmin kaupunginosassa Kungsgatan-kadun vastakkaisilla puolilla. Symmetriset rakennukset kuuluvat Tukholman maamerkkeihin. Taloja yhdistää kadun yli neljännen kerroksen korkeudella kulkeva kivinen kävelysilta.

Rakennukset perustuvat arkkitehti Sven Wallanderin vuonna 1915 laatimaan Kungsgatanin kaupunkisuunnitelmaan, joka hyväksyttiin vuonna 1919. Pohjoinen Kungstornet rakennettiin Wallanderin piirustusten mukaan vuosina 1919–1924, Ivar Callmanderin piirtämä eteläinen Kungstornet valmistui vuonna 1925. Molemmat rakennukset ovat 17-kerroksisia ja 60 metriä korkeita. Niitä on sanottu Euroopan ensimmäisiksi pilvenpiirtäjiksi. Molemmat rakennukset ovat toimistotaloja, mutta pohjakerroksissa on liiketilaa ja ylimmässä kerroksessa ravintola.

## Lähteet

## Aiheesta muualla
Journal de Genève

**Journal de Genève** oli ranskankielisessä Sveitsissä ilmestynyt lehti. Se perustettiin Genevessä, ja se ilmestyi vuosina 1826–1998. Sen julkaisija oli Société Anonyme du Journal de Genève et de la Gazette de Lausanne.

Kansainliiton perustamisen jälkeen lehti sai runsaasti huomiota kansainvälisiä kysymyksiä pohtivilla artikkeleillaan. Vuosien ajan sen tärkein kirjoittaja oli William Martin.

Lehti ilmestyi kaksi kertaa viikossa vuosina 1832–1950, sen jälkeen päivittäin. 1960-luvulla lehdellä oli lauantaisin ilmestynyt kirjallisuusliite *Samedi littéraire*. Vuonna 1972 lehti aloitti toimituksellisen yhteistyön vaikeuksissa olleen *Gazette de Lausannen* kanssa, joka yhdistyi 1991 Journal de Genèveen niin, että sen nimi jäi pelkäksi alaotsikoksi. Tappioiden vuoksi Journal de Genève lakkautettiin helmikuun lopussa 1998 painoksen ollessa 32&nbsp;000 kappaletta. Sen jälkeen kun lausannelainen kustantaja *Edipresse* oli lakkauttanut tappiollisen laatulehden *Nouveau Quotidienin* tarkoituksessa, että lehdet yhdistettäisiin, uusi päivälehti *Le Temps* alkoi ilmestyä maaliskuussa 1998.

## Lähteet

## Aiheesta muualla
* Online-Archiv, Journal de Genève 1826–1998
Ranskalais-suomalainen kauppakamari

**Ranskalais-suomalainen kauppakamari** (*Chambre de Commerce Franco-Finlandaise*) on järjestö, joka edistää Ranskan ja Suomen välisiä kaupallisia suhteita. Se on perustettu 1936. Sen jäseninä on ollut perinteisesti suuryrityksiä, mutta sittemmin siihen on liittynyt myös keskisuuria ja pk-yrityksiäkin. 

Kauppakamari pitää tärkeimpänä tehtävänään verkostoitumista. Se järjestää seminaareja, ja puolentoista vuoden välein sen Suomessa ja Ranskassa toimivat yksiköt järjestävät yhteiskokouksen eli Conseil Communin, joka järjestetään vuorotellen joko Ranskassa tai Suomessa.

Kauppakamarin puheenjohtaja oli vuodesta 2019 Merja Rinta-Erkkilä. Hänen seuraajansa on Liisa Ketomäki. 

## Lähteet
Yleisurheilun Afrikan-mestaruuskilpailut

**Yleisurheilun Afrikan-mestaruuskilpailut** ovat kahden vuoden välein järjestettävät urheilukilpailut Afrikan urheilijoille. Kisoja hallinnoi Afrikan yleisurheiluliitto. Ensimmäiset kisat käytiin vuonna 1979 Senegalin Dakarissa. Joka toiset kisat käydään samana vuonna kesäolympialaisten kanssa. 

## Kisat

*1979 –  Dakar, Senegal
*1982 –  Kairo, Egypti
*1984 –  Rabat, Marokko
*1985 –  Kairo, Egypti
*1988 –  Annaba, Algeria
*1989 –  Lagos, Nigeria
*1990 –  Kairo, Egypti
*1992 –  Belle Vue Maurel, Mauritius
*1993 –  Durban, Etelä-Afrikka
*1996 –  Yaoundé, Kamerun
*1998 –  Dakar, Senegal
*2000 –  Alger, Algeria
*2002 –  Tunis/Radès, Tunisia
*2004 –  Brazzaville, Kongon tasavalta
*2006 –  Bambous, Mauritius
*2008 –  Addis Abeba, Etiopia
*2010 –  Nairobi, Kenia
*2012 –  Porto-Novo, Benin
*2014 –  Marrakech, Marokko
*2016 –  Durban, Etelä-Afrikka
*2018 –  Asaba, Nigeria
*2022 –  Saint Pierre, Mauritius
*2024 –  Douala, Kamerun
**[[Yleisurheilun Afrikan-mestaruuskilpailut 2026|2026]] –  [[Accra]], Ghana*
Eino Ihalainen

**Eino Ilmari Ihalainen** (27. lokakuuta 1923 Kuopio – 2012) oli suomalainen rakennusmestari ja kirjailija. Hän on käyttänyt myös nimimerkkiä *Veteraani*.

Ihalaisen vanhemmat olivat kirvesmies Jafet Ihalainen ja Rosa Maria Toivanen. Hän kävi kansakoulun ja suoritti kauppakoulun iltakoulun 1938. Rakennusmestariksi Ihalainen valmistui Kuopion teknillisestä oppilaitoksesta 1952.

Ihalainen työskenteli varastomiehenä, kirvesmiehenä ja myllärinä sekä rakennusmestariksi valmistuttuaan mestarina eri työmailla. Hän jäi eläkkeelle 1986 toimittuaan lähes 20 vuotta Uudenmaan tie- ja vesirakennuspiirin rakennusmestarina. Hän asui Hyvinkäällä vuodesta 1972.

Ihalainen esiintyi sotavuosien jälkeen iltamatilaisuuksissa kuplettilaulajana. Hän kirjoitti myös pakinoita lehtiin. Ensimmäisen kirjansa Ihalainen julkaisi vuonna 2002.

## Teoksia
* *Sana sanasta* ; kuvitus Sirpa Lappalainen. Omakustanne 2002
* *Sitä sattui* : novellikokoelma. Pilot-kustannus, Tampere 2004
* *Korpitaistelut* : sotaromaani. Pilot-kustannus, Tampere 2005
* *Sodan myrskyt* : sotaromaani. Pilot-kustannus, Tampere 2007

## Lähteet
* Pohjoissavolaisen kaunokirjallisuuden bibliografia : Eino Ihalainen 
* Hyvinkääläisiä kirjailijoita : Eino Ihalainen 

### Viitteet
Uudenkaupungin jäähalli

**Uudenkaupungin jäähalli** on vuonna 1977 valmistunut jäähalli Uudessakaupungissa.

## Käyttäjät
Jäähallin suurin käyttäjä on jääkiekkoseura Uudenkaupungin Jää-Kotkat, mutta sitä on käyttänyt aiemmin muun muassa Lätkä77.

## Katsomotilat
Jäähallissa on seisoma- ja istumakatsomot. Istumapaikkoja on kahdenlaisia, on vihreitä puisia penkkejä ja sinisiä selkänojallisia penkkejä. Näiden lisäksi jäähallissa on yleisölle kaksiosainen kahvio jossa on myynnissä virvokkeita ja Jääkotkien kannatustuotteita. Kahvion toisella puolella on Jääkotkien vanhoja Mestiksen aikaisia lehtijuttuja, siellä on myös edustusjoukkueen otteluissa anniskelualue. Jäähalliin mahtuu nykyään katsomon puolelle noin 2000 henkilöä, mutta Jääkotkien Mestis-otteluita oli aikoinaan seuraamassa parhaimmillaan yli 3000 henkilöä.

## Muut tilat

Jäähallissa on 5 pukukoppia, joista yksi on edustusjoukkueen käytössä. Jäähallissa on 12 varustekoppia jotka ovat juniorijoukkueiden käytössä. Lisäksi on huoltotilat, hallin hoitajan toimisto, valmennuskoppi, teroitushuone, tuomarin koppi, Jääkotkien toimisto, lipunmyyntitiski, varustevastaavan koppi ja kahvion toisessa osassa varustekirppis. Katsomoiden alla on lisäksi varustekoppeja jotka on kuitenkin jo poistettu käytöstä.

## Lähteet

## Aiheesta muualla
*Hallin tiedot Eurohockey-sivustolla
L’Écho de Paris

**L’Écho de Paris** oli ranskalainen Pariisissa vuosina 1884–1944 ilmestynyt sanomalehti.

Lehden linja oli konservatiivinen ja kansallismielinen mutta läheni loppua kohden sosialisteja. Sen kirjoittajia olivat muun muassa Octave Mirbeau, Henri de Kérillis, Georges Clemenceau, Henry Bordeaux, François Mitterrand, Jérôme Tharaud ja Jean Tharaud. Toimittajiin kuului muun muassa Franc-Nohain. Sen kuvittajiin kuului Abel Faivre.

Lehti yhdistettiin 1933 lehteen *Le Jour*, ja yhdistymisen jälkeinen lehti oli nimeltään *Jour-Écho de Paris*. Lopullisesti lehti lakkasi 1944.

## Lähteet
* René de Livois, Histoire de la presse française, Éditions Spes, Lausanne; Société française du livre, Paris, 1965.

### Viitteet

## Aiheesta muualla

* Digitalisoitu L’Écho de Paris: 1884–1938, BnF:n digitaalinen kirjasto
Sandro Ramírez

**Sandro Ramírez Castillo**, tunnetaan paremmin nimellä **Sandro**, (s. 9. heinäkuuta 1995 Las Palmas) on espanjalainen jalkapalloilija, pelipaikaltaan hyökkääjä. Hän on kesästä 2022 alkaen edustanut Las Palmasia. Hän on kotimaansa lisäksi pelannut Englannissa.

Sandro teki debyyttinsä La Ligassa elokuussa 2014 FC Barcelonan joukkueessa Villarrealia vastaan tultuaan vaihdosta kentälle ja viimeisteli myös ottelun ainoan maalin. Hän on ennen Las Palmasiin siirtymistään edustanut La Ligassa Barcelonan lisäksi Málagaa, Sevillaa, Real Sociedadia, Real Valladolidia, Huescaa ja Getafea. Hän on pelannut kauden 2023–2024 loppuun mennessä La Ligassa 184 ottelua, joissa hän on tehnyt 28 maalia, ja toisella sarjatasolla 82 ottelua, joissa hän on tehnyt 22 maalia. Hän pelasi loppuvuonna 2017 Evertonin joukkueessa kahdeksan Englannin Valioliigan ottelua.

Sandro on pelannut Espanjan nuorisomaajoukkueissa, muun muassa alle 19-vuotiaiden EM-kilpailuissa 2013 ja alle 21-vuotiaiden EM-kilpailuissa 2017.

## Lähteet

## Aiheesta muualla
Eldfell

**Eldfell** on Heimaeyn saarella Islannissa sijaitseva tuhkakartio. Se on 200 metriä korkea. Vuori on purkautunut viimeksi tammikuussa 1973 ja purkaus jatkui kesäkuuhun 1973 saakka. Purkauksesta tullut tuhka ja laava hautasi alleen suuren osan saaresta.

## Lähteet

## Aiheesta muualla
FS Solférino (1861)

**Solférino** oli Ranskan laivaston vuonna 1861 vesillelaskettu Magenta-luokan ironclad.

## Valmistus

Alus tilattiin 15. kesäkuuta 1859 Lorientin laivastontelakalta ja sen köli laskettiin 24. kesäkuuta 1859. Alus laskettiin vesille 24. kesäkuuta 1861 ja se otettiin palvelukseen 25. elokuuta 1862 ensimmäisenä päällikkönään Martineau des Chenez. Koeajoissa Cherbourgin edustalla alus oli saavuttanut yhdellä kuusi lapaisella potkurilla 12,9 solmun nopeuden.

## Palvelus
Des Chenez luovutti 10. huhtikuuta 1863 aluksen päällikkyyden seuraajalleen Roussinille. Testilaivueen komentaja vara-amiraali Penaud nosti 24. syyskuuta lippunsa aluksella. Alus johti 20. lokakuuta laivueen purjehdukselle Brestistä Madeiralle ja Teneriffalle. Aluksen potkurista irtosi nopeuskokeissa kaksi lapaa ja potkuri korvattiin Cherbourgiin paluun jälkeen nelilapaisella, joka samalla paransi aluksen nopeutta 0,4 solmua.

Alus poistettiin palveluksesta 16. maaliskuuta 1871. Oltuaan ankkurissa Cherbourgissa alus lähti heinäkuussa 1878 Brestiin, jossa se poistettiin alusluettelosta 21. heinäkuuta 1882.

## Lähteet

*
*
*
*

### Viitteet
FS Magenta (1861)

**Magenta** oli 1862 valmistunut Ranskan laivaston vuonna 1861 vesillelaskettu Magenta-luokan ironclad.

## Valmistus

Alus tilattiin Brestin laivastontelakalta ja sen köli laskettiin 22. kesäkuuta 1859. Alus laskettiin vesille 22. kesäkuuta 1861 ja se otettiin palvelukseen 2. tammikuuta 1862.

## Palvelus
Aluksella syttyi Toulonissa tulipalo 31. lokakuuta 1875. Miehistö yritti tuloksetta sammuttaa tulipaloa ja saman aikaisesti kastella ruutivarastoja estääkseen niiden räjähdyksen. Sammutustöiden epäonnistuessa miehistö hylkäsi aluksen, joka räjähti hieman myöhemmin. Alus upposi viidentoista metrin syvyyteen Toulonin satama-altaaseen. Alus poistettiin alusluettelosta 31. joulukuuta.

Onnettomuuden tapahtuessa aluksella oli Karthagon löydöksiä, joista merkittävimpiä 2&nbsp;080 kappaletta steeloja ja vuoden 1874 Pricot de Sainte-Marien kaivauksilta löytämä Vibia Sabinan marmoripatsas.

Aluksen hylky paikannettiin huhtikuussa 1994 ja siitä on sittemmin nostettu steelojen kappaleita. Patsas on osittain entisöity, mutta pahoin vaurioitunutta päätä ei ole kyetty liittämään vartaloon. Osat ovat esillä Louvressa.

## Lähteet
*
*
*
*

### Viitteet
Kati (täsmennyssivu)

**Kati** voi tarkoittaa seuraavia:

* Kati, naisen etunimi
* Kati, sukunimenä:
** Mahmud Kati (1468–1552?), timbuktulainen kronikoitsija
* Oy Kati Ab, *Kalajoen Timanttikairaus*, malminetsinnän palveluihin erikoistunut urakointiyhtiö
* Kati, kaupunki Malissa, Katin piirin hallinnollinen keskus
* Katin piiri, hallintoalue Malissa
* kati, khat (*Catha edulis*), pensas ja siitä valmistettava päihde.
Valtari (albumi)

**Valtari** on islantilaisen post-rock-yhtye Sigur Rósin yhdeksäs studioalbumi, joka julkaistiin 23. toukokuuta 2012.

## Kappaleet
#
#
#
#
#
#
#
#

### Ennakkotilauksen bonuskappaleet
# 
# 

## Kokoonpano
* Jón Þór Birgisson – laulu, kitara
* Georg "Goggi" Hólm – basso
* Kjartan "Kjarri" Sveinsson – koskettimet
* Orri Páll Dýrason – rummut

## Arvostelut
* AllMusic: 
* The Observer: 
* Rolling Stone: 

## Lähteet

## Aiheesta muualla
* ''Valtari'' discogs.com -sivustolla
* ''Valtari'' Levykauppa Äx:n sivuilla
FS Belliqueuse (1865)

**Belliqueuse** oli Ranskan laivaston vuonna 1863 vesillelaskettu puurunkoinen panssarikorvetti (), joka oli valmistettu fregatteja edullisempana aluksena. Alus oli ensimmäinen maapallon kiertänyt Ranskan laivaston ironclad, kun se teki matkan joulukuusta 1867 toukokuuhun 1869. Pääosan urastaan alus oli Tyynellämerellä ennen paluutaan Touloniin, jossa se siirrettiin maalilaivaksi 1886.

## Valmistus
Alus tilattiin Toulonin laivastontelakalta, missä köli laskettiin syyskuussa 1863. Alus laskettiin vesille 6. syyskuuta 1865 ja otettiin palveukseen koeajoja varten 30. joulukuuta. Alus otettiin varsinaiseen palvelukseen vasta 30. lokakuuta 1866.

## Palvelus
Palvelukseen otettaessa alus sijoitettiin Tyynenmeren aseman komentajan kontra-amiraali Penhoatin lippulaivaksi. Alus lähti 22. joulukuuta 1867 Toulonista maailmanympärimatkalle ja se saapui Brestiin 26. toukokuuta 1869 oltuaan matkalla 396 vuorokautta ja kierrettyään maapallon ensimmäisenä ranskalaisena ironcladinä. Aluksella nostettiin 15. marraskuuta 1869 Lähi-idän laivueen kontra-amiraali Chevalierin lippu. Vuonna 1870 alus siirrettiin Uuteen Caledoniaan Läntisen Tyynenmeren viirikön lippulaivaksi, mutta se palasi Touloniin jo 5. kesäkuuta 1871 kontra-amiraali Chevalierin kuoltua. Alus lähetettiin vuonna 1872 Kiinan asemalle, jossa se vapautti *[[FS Alma (1867)|Alman]]* aseman lippulaivan tehtävästä 1. lokakuuta. Alus palasi Touloniin 3. toukokuuta 1874.

Alus oli 5. kesäkuuta 1877 alkaen kehittämislaivueessa puoli vuotta, jonka jälkeen se siirrettiin reserviin. Alus poistettiin palveluksesta 15. marraskuuta 1883 ja se poistettiin alusluettelosta 3. toukokuuta 1886. Alus upotettiin maalilaivana vielä samana vuonna.

## Lähteet

*

### Viitteet
Veikko Leivo

**Veikko Armas Ilmari Leivo** (19. toukokuuta 1925 Pyhäranta – 25. maaliskuuta 2020 Helsinki) oli suomalainen professori ja tekniikan tohtori.

Veikko Leivo oli suomalaisten yritysjohtajien kasvattaja. Hän haki 1950-luvulta lähtien kansainvälistä tietoa ja vaikutti aktiivisella tavalla nykyaikaisen liikkeenjohdon menetelmien ja periaatteiden hyödyntämiseen Suomessa. Yritysjohtajien kouluttajana Veikko Leivon työ on vaikuttanut laajalti.  

## Helsingin kauppakorkeakoulussa
Vuosina 1967–1968 Veikko Leivo toimi sekä Teknillisen korkeakoulun (TKK) teollisuustalouden apulaisprofessorina että Helsingin kauppakorkeakoulun (HKKK) liiketaloustieteen professorina (vuosina 1968–1974) sekä vuosina 1974–1982 saman korkeakoulun liiketaloustieteen, erityisesti markkinoinnin professorina. Hän oli Helsingin kauppakorkeakoulun rehtorina vuosina 1980–1981. Vuonna 1982 hänet kutsuttiin HKKK:n liiketaloustieteen, erityisesti yrittäjyyden ja pienyritysten johtamisen professorin virkaan, josta hän jäi eläkkeelle vuonna 1986. 

Rehtorina 1980 Leivo ajoi hanketta Suomen ensimmäisen yrittäjyyden ja pienyritysten johtamisen professuurin perustamiseksi Helsingin kauppakorkeakouluun. Kun kauppakorkeakoulun päättävät elimet viivyttelivät yrittäjyyden professuurin perustamisessa, hän kääntyi ministeriön puoleen ja sai siellä myönteisen vastaanoton. Ensimmäistä yrittämisen professuuria pidettiin tärkeänä. Lisäksi luvattiin, että jos lahjoitusvarat löytyvät, niin professuuri voidaan perustaa jo ennen sen hetkistä uusien virkojen jonoa. Puhelinsoittojen avulla hän onnistui saamaan kahdessa viikossa lahjoitusvarat yhteen professuuriin ja assistentuuriin viiden vuoden ajaksi. 

Vuonna 1968 Leivo teki presidentti Urho Kekkoselle yksityisen aloitteen Valtion Taloudellisen Suunnittelulaitoksen perustamisesta ja vuonna 1980 eduskunnalle aloitteen Kansainvälisen tutkimuslaitoksen aloittamisesta HKKK:ssa. Hän myös täydennyskoulutti suomalaista yritysjohtoa monien vuosikymmenien aikana esimerkiksi Lifimin, Ekonomiliiton ja Rastor-Instituutin kursseilla.

## Tutkijan ura ja ansaitut jäsenyydet
Veikko Leivo valittiin vuonna 1988 yrittäjien maailmankongressin, International Small Business Congressin (ISBC) Steering Committeen jäseneksi ja vuosikokouksen puheenjohtajaksi. Leivo oli ISBC:n Steering Committeen jäsen vuosina 1986–1996. ISBC:n kunniajäsen hän oli vuodesta 1997. 

## Julkaisuja
* Optimization of Location and size of Automobile Dealerships. *Liiketaloustieteellisen Tutkimuslaitoksen julkaisuja*, Liiketaloustieteellinen Tutkimuslaitos Helsinki. 1965.
* Ostotoiminnan käsikirja. Seppo J. Käyhkö, Selim Tapola, Hannu Kärkkäinen, Veikko Leivo, Tauno Vainio. Sininen kirja, 1970.
* Liiketaloustiede: Markkinointi: tuotesuunnittelun johtaminen. Helsingin kauppakorkeakoulu, 1975.
* Yrittäjyyden ja pienyritysten johtamisen opetus ja tutkimus Länsi-Euroopassa. Helsingin Kauppakorkeakoulun Kuvalaitos, 1987. . 

## Lähteet
Low Key Cue New Tan Bloss It

**Low Key Cue New Tan Bloss It** on Dxxxa D & Hzzztin vuonna 2014 Helmi Levyt kautta julkaistu LP. Neljästä kappaleesta on tehty musiikkivideot.

## Kappaleet
;A-puoli
#  (feat. Minkki)
#  (feat. Tero Huh)
#  (feat. Maksimi Voima)
# 

;B-puoli
# 
# 
#  (feat. A. Paskiainen)
# 

;Bonuskappaleet
# Poikkeus vahvistaa säännön (feat. Robert Meriruoho)
# Viimeinen minuutti (feat. Harri Hertell 6 Maksimi Voima)

## Kokoonpano
* Marko Ylianttila – kitara (kappaleet 1 ja 7)
* Risto Ylihärsilä – masteroija
* Hzzzt – tuottaja, miksaaja, äänittäjä
* Dxxxa D – tuottaja
* Minkki – laulu (kappaleet 1, 2 ja 7)

## Lähteet

## Aiheesta muualla
* Helmi Levyt kotisivut
Tunteet ja käteinen

__NOTOC__
**Tunteet ja käteinen** on Dxxxa D & Hzzztin vuonna 2011  Helmi Levyt -yhtiön kautta julkaistu albumi. Kappaleesta *Pihvi homma* on julkaistu musiikkivideo.

## Kappaleet
Kaikki kappaleet sanoittanut Dxxxa D. Biitit Hzzzt, paitsi 9 Jukka Kokkonen.

# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Minkki – laulu
* Marko Ylianttila – kitara
* Jukka Kokkonen – basso, huilut
* Juppo Paavola – perkussiot
* Ville Jolanki – saksofoni
* Simo Laihonen – huilu

## Arvostelut
* Soundi: 

## Lähteet
Keskiatlaksentamazight

**Keskiatlaksentamazight** on Marokossa puhuttu berberikieli. Sitä puhuu äidinkielenään noin 2,5 miljoonaa ihmistä, mikä tekee siitä yhden puhutuimmista berberikielistä. Suurin osa keskiatlaksentamazightin puhujista asuu  Atlasvuorilla, Tazassa ja Rabatin ympäristössä.

Keskiatlaksentamazightin virallinen kirjoitusjärjestelmä on tifinagh-aakkosto, mutta sitä voidaan kirjoittaa myös arabialaisella ja latinalaisella kirjaimistolla.

## Lähteet
Tamazight

**Tamazight** voi tarkoittaa seuraavia asioita:
*berberikielet, afroaasialaisten kielten alaryhmä
*keskiatlaksentamazight, Marokossa puhuttu berberikieli
*temacinentamazight, Algeriassa puhuttu berberikieli
*tidikeltintamazight, Algeriassa puhuttu berberikieli
*vakioitu tamazight, toinen Marokon virallisista kielistä.
Tummilla oksilla punaiset marjat

**Tummilla oksilla punaiset marjat** on suomalaisen runoilijan Laura Latvalan runokokoelma vuodelta 1979. Kustantaja on Werner Söderström Osakeyhtiö. Teos on omistettu "Katille Hannalle Santulle Tanjalle Tommille Tiinalle ja Paulalle".

Latvalan edellinen kokoelma *[[Rinascita]]* ilmestyi vuonna 1971 ja seuraava *[[Elysiumin kultaiset kentät]]* 1986. Hänen kirjailijanuransa oli tässä vaiheessa kestänyt yli 30 vuotta.



Kaikki runot on otsikoitu, paitsi *Odotan joulua*, *Juolukan kirpeää* ja *Tähti on siirtynyt*.

## Lähteet
Laura Latvala: *Tummilla oksilla punaiset marjat* (WSOY, 1979)

## Aiheesta muualla
* Tummilla oksilla punaiset marjat, Kirjasampo
FS Amiral Duperré (1879)

**Amiral Duperré** oli Ranskan laivaston vuonna 1879 vesillelaskettu ironclad. Alus oli laivaston ensimmäinen taistelulaiva, jonka tykistö oli asennettu barbetteihin eikä kyljille kuten purjelaivakaudella.

## Valmistus
Alus tilattiin La Seyne-sur-Meristä Forges et Chantiers de la Méditerranéelta ja sen köli laskettiin 7. joulukuuta 1876. Alus laskettiin vesille 11. syyskuuta 1879 ja se otettiin palvelukseen 21. huhtikuuta 1883.

## Palvelus
Alus palveli Välimeren laivueessa. Aluksella tapahtui putkiräjähdys 13. joulukuuta 1888, jolloin kuusi miehistönjäsentä sai surmansa. Alus siirrettiin pohjoiseen laivueeseen vuonna 1898.

Alus poistettiin palveluksesta 13. kesäkuuta 1906 ja se poistettiin alusluettelosta 13. elokuuta. Joulukuusta 1906 alkaen alus oli maalilaivana. Alus romutettiin vuonna 1909.

## Lähteet

*
*

### Viitteet
FS Hoche (1886)

**Hoche** oli Ranskan laivaston vuonna 1886 vesillelaskettu ironclad.

## Valmistus
Alus tilattiin 3. elokuuta 1880 Lorientin laivastontelakalta, missä köli laskettiin kesäkuussa 1881. Alus laskettiin vesille 29. syyskuuta 1886 ja otettiin palvelukseen vuonna 1890.

## Palvelus
Vuonna 1892 alus kolaroi Marseillen edustalla *SS Maréchal Canrobertin* kanssa, jolloin rahtialus upposi vieden mukanaan 107 matkustajaa ja miehistönjäsentä. Alus oli modernisoitavana syyskuusta 1894 huhtikuuhun 1895, jolloin sen kahdeksantoista 138 mm tykkiä korvattiin kahdellatoista uudemman mallisella tykillä. Uusien tykkien tulinopeus oli suurempi. Samalla taaempi panssaroitu masto korvattiin tappimastolla. Vuosien 1899-1902 modernisoinnissa aluksen höyrykoneet ja kattilat uusittiin, jolloin yksi suuri pakka korvattiin kahdella vierekkäin asennetulla pienemmällä. Samalla poistettiin suuri osa kansirakenteista.

Alus poistettiin palveluksesta huhtikuussa 1908 ja siirrettiin reserviin. Aluksen aseistus riisuttiin 1. tammikuuta 1910. *[[FS Jauréguiberry (1893)|Jauréguiberry]]* ja *[[FS Pothuau (1895)|Pothuau]]* upottivat sen maalilaivana 2. joulukuuta 1913.

## Lähteet

*
*

### Viitteet
Fjällräven

**Fjällräven AB** on ruotsalainen retkeilyvarusteyritys, joka valmistaa muun muassa retkeilyyn tarkoitettuja reppuja, ulkoiluasusteita, telttoja, päähineitä ja takkeja. Yritys on perustettu vuonna 1960, ja sen perusti Åke Nordin. Tuotteita myydään noin 20 eri maassa. Erityisesti sen vuonna 1978 markkinoille tuoma Kånken-reppu on ollut suosiossa.

Fjällräven tarkoittaa suomeksi naalia eli napakettua. Suoraan suomennettuna se on tunturikettu. Vuonna 2007 yritys lahjoitti 222 000 kruunua ruotsalais-suomalais-norjalaiselle naalitutkimusprojekti Sefalolle.

## Lähteet

## Aiheesta muualla

* Fjällrävenin kotisivut
FS Provence (1863)

**Provence** oli Ranskan laivaston vuonna 1863 vesillelaskettu Provence-luokan ironclad.

## Valmistus

Alus tilattiin Brestin laivastontelakalta ja sen köli laskettiin maaliskuussa 1861. Alus laskettiin vesille 29. joulukuuta 1863 ja se otettiin palvelukseen 1. helmikuuta 1865.

## Palvelus
Saksan–Ranskan sodassa alus oli Ranskan Pohjanmeren laivastossa kontra-amiraali Voulx'n lippulaivana.

Alus poistettiin alusluettelosta Toulonissa 3. toukokuuta 1886, minkä jälkeen hylky oli tykistömaalina. Hylky myytiin romutettavaksi 10. marraskuuta 1893.

## Lähteet
*
*
*
*

### Viitteet
Sydänten taksikuski

__NOTOC__
**Sydänten taksikuski** on Dxxxa D & the Boysin vuonna 2011 julkaistu albumi. Albumin julkaisi Helmi Levyt. Kappaleista "Hellä mutta päättäväinen" ja "Sydänten taksikuski" on julkaisu musiikkivideot.

## Vastaanotto

Albumi sai hyvän vastaanoton. Desibeli.net -sivuston Ilkka Valpasvuo piti Dxxxan omaperäistä sanailua sekä sen hillittyä instrumentaatiota albumin kantavana voimana, vaikka totesikin todellisen herutuksen jäävän vähäiseksi. Hän sanoi albumin genren lähentelevän enemmän runonlausuntaa ja spoken wordia kuin rap-musiikkia, ja kehui Dxxxan kykenevän luomaan arkisista asioista viihdyttäviä tarinoita. Soundin Ville Pirinen sanoi Dxxxan puhesoundin ja runouden hakevan vertaistaan räppäreistä ja runoilijoista. Hän kehui kappaleiden sanoitusten omalaatuista flow’ta, ja sanoi Dxxxan olevan kappaleensa nimen mukaisesti ”ennennäkemättömän erilainen jäbä”.

## Kappaleet
#
#
#
#
#
#
#
#
#
#

## Muusikot
* Juppo Paavola – rummut
* Janne Hast – kosketinsoitin, trumpetti
* Jukka Kokkonen – kosketinsoitin, kitara (kappaleet 5 ja 10)
* Simo Laihonen – lyömäsoittimet, huilu, rummut
* Minkki – laulu (kappale 10)

## Lähteet

## Aiheesta muualla
* ''Sydänten taksikuski'' discogs.com -sivustolla
Wolftrap

**Wolftrap** on vuonna 2009 perustettu kuusihenkinen hard rock -yhtye Kotkasta. Yhtyeen debyyttialbumin *RockandrollilluminatioN* julkaisi 26. lokakuuta 2012 Kanki Rekords/ Playground Music.

Wolftrapin perustivat neljä entistä progressiivista metallia soittaneen Manitoun jäsentä. 

## Jäsenet
* Jussi Serengil – laulu (2009–)
* Markus Vanhala – kitarat (2009–)
* Antti Laurén – kitarat (2009–)
* Mikko "Monni" Reinamo – koskettimet (2009–)
* Ismo Laukkanen – basso (2009–)
* Kalle Kukkonen – rummut (2014-)

### Entiset jäsenet
* Jarmo Pikka - rummut (2009-2014)

## Diskografia
### Studioalbumit
* 
**# Hit the City (Can't Stand This Rock N' Roll)
**# Done Deal My Dear
**# Fly On
**# As Long As You Love
**# Hi-Speedin'
**# No Tomorrow
**# Man's Addiction
**# Lost Souls
**# From Out Of Nowhere (Faith No More - cover)
**# Grateful Slide

## Aiheesta muualla
* Wolftrapin virallinen sivusto
* http://www.playgroundmusic.fi/2012/09/03/kotkalainen-hard-rock-hirvio-wolftrap-julkaisee-esikoisalbuminsa-lokakuussa/
* http://www.soundi.fi/levyarviot/wolftrap-rockandrollillumination
Océan-luokka (ironclad)

**Océan-luokka** oli Ranskan laivaston kolmen vuosina 1865–1875 valmistetun puurunkoisen aluksen muodostama panssarifregattiluokka.

## Alukset

## Lähteet

*

### Viitteet
Väärennös (albumi)

**Väärennös** on Dxxxa D:n toinen studioalbumi. Se julkaistiin vuonna 2012 levymerkillä Helmi Levyt.

Albumista julkaistiin rajoitettu 100:n kappaleen C-kasettipainos.
## Kappaleet
### A-puoli
#Taivaalla on valtava perse
#Pakastepizza uuniin 0430
#Vittu joka pääsi Guinnessin ennätysten kirjaan
#Koko keskusta tulessa
#Feattaustontun pontikkatehdas
#Hakumiehen kesäloma / Katkolla
#Taustajäbän krapulapaskat
#Kolmatta kertaa naimisissa

### B-puoli
#Jos ei juoppo kuse housuihin niin kuka sitten?
#Rehellisyys, hyvyys, köyhyys, tyhmyys
#Veli kanikonttori
#Tylppä Esine
#Neumann-vitsit ei vörki Porissa, jazzikin harvoin
#Jetsulleen
#Keskikalja on halvempaa kuin romanssi, eikä se vittuile
#Vanha kettu ja vittujotakin
#Ei sanataidetta vaan tekotaidetta
#Taskushakkimatti
#Kuka tulis feattaan ruumiinnussimisbiisiin?

## Aiheesta muualla
* Väärennös discogs.com -sivustolla
Edgar (jalkapalloilija)

**Edgar Bruno da Silva** (s. 3. tammikuuta 1987 São Carlos) on brasilialainen jalkapalloilija, joka pelaa keskushyökkääjän pelipaikalla. Hän on pituudeltaan 191-senttimetrinen ja edustaa seuratasolla K League 1:ssa pelaavaa Daegua. Edgar pelasi kuusi ottelua Brasilian alle 20-vuotiaiden maajoukkueessa ja teki yhden maalin.

## Lähteet
Katoa tai katoat

__NOTOC__
**Katoa tai katoat** on Dxxxa D & Nukkehallituksen albumi. Sen julkaisi Helmi Levyt vuonna 2010.

## Kappaleet
# 
# 
# 
# 
# 
# 
# 
# 
# 
#  
# 

## Kokoonpano
* Dxxxa D – rumpukone, puhesyna, sanat
* Janne Hast – koskettimet, trumpetti
* Ville Jolanki – alttosaksofoni
* Tero Kemppainen – basso
* Simo Laihonen – perkussiot, huilut
* Sami Pekkola – tenorisaksofoni
* Jaakko Tolvi – rummut
* Marko Ylianttila – kitara

+

* Marko Ylianttila – äänittäjä, miksaaja, masteroija

## Arvostelut
* Desibeli.net: 
* Soundi: 

## Lähteet
Finnfacts

**Finnfacts** on voittoa tavoittelematon organisaatio, joka pyrkii edistämään suomalaisen elinkeinoelämän tunnettuutta. Finnfacts on perustettu vuonna 1960.

Finnfactsin toimintaan kuuluvat kansainväliset mediavierailut sekä Good News from Finland –uutispalvelu. Mediavierailuilla ulkomaalaisten medioiden edustajat pääsevät tutustumaan suomalaisiin yrityksiin ja organisaatioihin. Good News from Finland -uutissivuston tavoitteena on lisätä erityisesti pienten ja keskisuurten suomalaisyritysten tunnettuutta maailmalla ja tuoda yleisesti esille suomalaista osaamista.

Finnfacts toimii osana Business Finlandia. Finnfactsin toimintaa tukevat Elinkeinoelämän keskusliitto EK ja työ- ja elinkeinoministeriö TEM.
Yalan kansallispuisto

**Yalan kansallispuisto** on Sri Lankassa sijaitseva kansallispuisto, jota kutsutaan toisinaan nimellä Ruhuna. Se on Sri-Lankan kansallispuistoista suosituin.
Lähin kaupunki on Tissamaharama. Alueella virtaa joki nimeltä Menik Ganga. Siellä on myös kallioita, joiden keskellä on pieniä lampia. Alueen kaakkoisosa ulottuu meren rantaan, missä on hiekkadyynejä ja mangrovemetsiä. Suurimmassa osassa kansallispuistoa kasvaa piikkipensaita. Kansallispuiston alueella on paljon suurikokoisia nisäkkäitä, kuten hirvieläimet, sakaali, leopardi ja huulikarhu ja pienempiä nisäkkäitä kuten puoliapinoita. Alueella esiintyviä lintulajeja ovat kotoperäiset lajit, sarvinokat ja riikinkukko.


Yala Map.jpg|Kartta suojelualueen osista.
Yala National Park (Sri Lanka 2012).jpg|
Scenery in Yala National Park.jpg|
Panthera pardus kotiya (2) - Yala April 2011.jpg

## Lähteet

## Aiheesta muualla

*Yala National Park  (yalasrilanka.lk)
*Yala National Park  (lanka.com)
Esteettinen kasvatus

**Esteettinen kasvatus: filosofisia lähtökohtia** on Matti Itkosen kirja, jonka on julkaissut Kirjayhtymä vuonna 1999.

## Aiheesta muualla
*
Steve Smith (korkeushyppääjä)

**Steve Smith** (s. 29. maaliskuuta 1973 Liverpool) on uransa jo päättänyt brittiläinen korkeushyppääjä ja olympiamitalisti. Hän voitti olympiapronssia vuoden 1996 kesäolympialaisista Atlantasta tuloksella 235. Smithillä on olympiapronssin lisäksi myös MM-pronssia, EM-hopeaa ja sisäratojen MM-pronssia. Smithin ennätys on 237, jonka hän hyppäsi kahteen otteeseen. Hän voitti nuorten MM-kultaa vuonna 1992 Soulissa tuolla tuloksella, joka oli silloin myös nuorten maailmanennätys ja koko maailmassa kauden kärkitulos. Uransa jälkeen Smith on pitänyt muun muassa ravintolaa kotikaupungissaan.

## Lähteet
*
Kuang Sin putoukset

**Kuang Sin putoukset** on Laosissa lähellä Luang Prabangia sijaitseva vesiputousryhmä. Lähellä sijaitsee Ban Ta Baenin kylä. Putoukset ovat 60 metriä korkeita. Vesiputoukset saavat alkunsa niiden yllä virtaavasta purosta ja ne laskevat alapuolella oleviin lampiin. Yhden putouksen takana on luola. Putousten ympäristössä kasvaa ihmeköynnöksiä sekä kukkivia pensaita ja puita. Kuang Sin putoukset tunnetaan matkailunähtävyytenä.

## Lähteet

## Aiheesta muualla
Ihalainen

**Ihalainen** on suomalainen sukunimi, joka on muun muassa seuraavilla henkilöillä:

* Aleksanteri Ihalainen (s. 1987), salibandyn pelaaja
* Eemil Ihalainen (k. 1918), punakaartilainen
* Eino Ihalainen (1923–2012), rakennusmestari ja kirjailija
* Erkki Ihalainen (s. 1950), harmonikkataiteilija ja -pedagogi
* Ilmari Ihalainen (s. 1946), kirjailija, käyttänyt myös salanimeä Topo Taviomaa
* J. K. Ihalainen (s. 1957), kirjailija, kirjanpainaja, kääntäjä ja kustantaja
* Janne Ihalainen (s. 1973), kemisti ja professori
* Juhani Ihalainen (1799–1856), kansanrunoilija
* Kalevi Ihalainen (1913–1995), palloilija
* Kari Ihalainen (s. 1954), keihäänheittäjä ja yleisurheiluvalmentaja
* Lauri Ihalainen (s. 1947), SAK:n ent. puheenjohtaja, SDP:n kansanedustaja ja ministeri
* Marianne Ihalainen (s. 1967), jääkiekkoilija, olympiamitalisti ja valmentaja
* Maunu Ihalainen (1937–2019), SDP:n toimitsija ja hallintopäällikkö, kanslianeuvos
* Pekka Ihalainen (1913–1976), inkeriläissyntyinen neuvostoliittolainen poliitikko ja historioitsija
* Veikko Ihalainen (1892–1939), jääkärieverstiluuntnantti
* Vilho Ihalainen, opettaja, rehtori ja kasvatustieteen professori

## Kuvitteellisia henkilöitä
* Anna Ihalainen, televisiosarjassa *[[Salatut elämät]]*
* Antti Ihalainen, henkilö Maiju Lassilan romaanissa *[[Tulitikkuja lainaamassa]]*

## Muita merkityksiä
* Ihalainen, Lappeenrannan kaupunginosa
** Ihalaisen kaivos
** Ihalaisten koulu
* Ihalainen, Lappeenrannan kylä entisen Ylämaan kunnan alueella
Rolando Cepeda Abreu

**Rolando Cepeda Abreu** (s. 13. maaliskuuta 1989) on kuubalainen lentopalloilija. Hän edustaa kotimaansa Sancti Spiritus-seuraa. Cepeda on Kuuban lentopallomaajoukkueen kapteeni. Vasenkätinen Cepeda on pelipaikaltaan hakkuri. Hän on 198 senttimetriä pitkä ja painaa 77 kiloa. Cepeda oli mukana voittamassa Kuuballe MM-hopeaa vuoden 2010 MM-kisoissa. Hän kuuluu Kuuban maajoukkueeseen myös vuoden 2014 MM-kisoissa.

Hänet vangittiin 5. heinäkuuta 2016 yhdessä viiden muun maajoukkuepelaajan kanssa epäiltynä törkeästä raiskauksesta tamperelaisessa hotellissa heinäkuun alussa. Jutun oikeuskäsittelyssä hän sai 2 vuoden 6 kuukauden vankeustuomion. Hän on naimisissa ja hänellä on kaksi lasta.

## Lähteet
* http://www.worldofvolley.com/wov-community/players/11239/rolando-cepeda-abreu.html
* Aamulehti 1. syyskuuta 2014

### Viitteet
Andrei Tivontschik

**Andrei Tivontschik** (; s. 13. heinäkuuta 1970 Minsk, Valko-Venäjän SNT) on neuvostoliittolaissyntyinen saksalainen entinen seiväshyppääjä ja olympiamitalisti. Tivontschik saavutti olympiapronssia vuoden 1996 kesäolympialaisista Atlantasta tuloksella 592. Valko-Venäjän kansalaisuuden Neuvostoliiton hajottua saanut Tivontschik muutti Saksaan vuonna 1993 ja sai vuonna 1994 maan kansalaisuuden. Tivontschikin ennätys on hänen vuonna 1996 Kölnissä hyppäämänsä 595. Nykyisin hän työskentelee valmennustehtävissä.

## Lähteet
FS Rochambeau (1865)

**Rochambeau** oli vuonna 1865 Yhdysvaltain laivaston *USS Dunderberginä* vesillelaskettu ja vuonna 1867 Ranskan laivaston lunastama ironclad-taistelulaiva.

## Valmistus
Yhdysvaltain laivasto tilasi aluksen 3. heinäkuuta 1862 William H. Webbiltä New York Citystä ja sen köli laskettiin kolme kuukautta myöhemmin 3. lokakuuta. Alus laskettiin vesille 22. heinäkuuta 1865. Yhdysvaltain laivaston koeajoissa kesäkuussa alus saavutti ainoastaan 11,7 solmun nopeuden koneiston tuottaessa 3&nbsp;778 hevosvoimaa. Huipputeholla 4&nbsp;535 hevosvoimaa saavutettiin 15,07 solmun nopeus. Yhdysvaltain laivasto ei kuitenkaan ottanut alusta palvelukseen, vaan palautti sen valmistajalle. Alus myytiin 7. toukokuuta 1867 Ranskalle, jonka laivastoon se liitettiin 7. elokuuta nimellä *Rochambeau*.

## Palvelus
Alus oli palveluksessa ainoastaan joitakin viikkoja vuonna 1870 ja se poistettiin alusluettelosta vuonna 1872.

## Lähteet

*
*

### Viitteet
T. P. Laine

**Tapio Pellervo Laine** (28. syyskuuta 1931 Ulvila – 25. kesäkuuta 2023) oli suomalainen ekonomi ja kulttuurihistorian harrastaja. Hän teki ammattiuransa markkinointitutkimuksen parissa. Harrastajana Laine tutki 1970-luvulta alkaen ajanlaskun alun tapahtumia, joista kirjoittaa teoksessaan *[[Kuka hän oli?|Kuka hän oli? Uusi näkökulma Jeesuksen elämään]]* (Atena, 2000). Hän on käyttänyt myös salanimeä *Tom Pellert*.

## Teoksia
* 
* 
* 
* 

## Lähteet

## Aiheesta muualla
*
FS Richelieu (1873)

**Richelieu** oli Ranskan laivaston vuonna 1873 vesillelaskettu taistelulaiva.

## Valmistus
Alus tilattiin Toulonin laivastontelakalta ja sen köli laskettiin vuonna 1869. Alus laskettiin vesille 3. joulukuuta 1873 ja se otettiin palvelukseen vuonna 1876.

## Palvelus
Alus myytiin vuonna 1901.

## Lähteet

*
*

### Viitteet
Den Gyldene Freden

**Den Gyldene Freden** on ravintola, joka toimii Tukholman vanhassakaupungissa osoitteessa Österlånggatan 51, lähellä Järntorget-aukiota. Ravintola on toiminut samalla paikalla vuodesta 1722, ja sen miljöö on säilynyt melko muuttumattomana. Nimi Gyldene Freden eli ”Kultainen rauha” viittaa vuonna 1721 solmittuun Uudenkaupungin rauhaan. Ravintola tunnettiin aikanaan taiteilijoiden kokoontumispaikkana ja sen kanta-asiakkaisiin ovat vuosisatojen varrella kuuluneet muun muassa Carl Michael Bellman, Evert Taube ja Cornelis Vreeswijk. Kun Den Gyldene Freden oli 1900-luvun alussa konkurssin partaalla, taidemaalari Anders Zorn osti sen ja lahjoitti sen Ruotsin akatemialle. Zorn ja arkkitehti Torsten Stubelius suunnittelivat 1920-luvun alussa toteutetun tilojen uudistuksen. Ruotsin akatemia omistaa ravintolan edelleen.

## Lähteet

## Aiheesta muualla

*Ravintolan kotisivu
Södra Bankohuset

**Södra Bankohuset** eli **Gamla Riksbanken** on entinen Ruotsin valtionpankin eli Sveriges Riksbankin rakennus Tukholman vanhassakaupungissa, Järntorget-aukion itäreunalla. Se oli valmistuessaan yksi Pohjois-Euroopan ensimmäisiä nimenomaisesti pankiksi suunniteltuja rakennuksia. Talo rakennettiin alkujaan vuosina 1675–1682 ja sen suunnitteli arkkitehti Nicodemus Tessin vanhempi. Sen arkkitehtuuri edustaa 1600-luvun roomalaista palatsityyliä. Rakennusta täydennettiin 1694–1712 Nicodemus Tessin nuoremman suunnittelemalla lisäsiivellä sekä 1733–1737 Carl Hårlemanin suunnittelemalla Skeppsbronin puoleisella osalla. Riksbanken toimi tässä talossa vuoteen 1906 saakka.

Talo tunnetaan nimellä Södra Bankohuset eli Eteläinen pankkitalo erotuksena sata vuotta myöhemmin viereiseen kortteliin rakennetusta Norra Bankohusetista eli Pohjoisesta pankkitalosta, jossa myös oli aikanaan Riksbankin tiloja.

## Lähteet

## Aiheesta muualla
FS Friedland (1873)

**Friedland** oli Ranskan laivaston vuonna 1873 vesillelaskettu taistelulaiva. Se oli alun perin sisällytetty Océan-luokkaan, mutta sille tehtiin runsaasti muutostöitä ennen luovuttamista laivastolle.

## Valmistus
Alus tilattiin Lorientin laivastontelakalta ja sen köli laskettiin heinäkuussa 1865. Alus laskettiin vesille 25. lokakuuta 1873 ja se otettiin palvelukseen vuonna 1876.

## Palvelus
Alus poistettiin alusluettelosta vuonna 1902.

## Lähteet
*
*

### Viitteet
Fosfomysiini

**Fosfomysiini** (C3H7PO4) on epoksideihin ja fosfonihappoihin kuuluva orgaaninen yhdiste. Yhdisteellä on antibioottisia ominaisuuksia ja sitä käytetään virtsatieinfektioiden hoitamiseen.

## Esiintyminen, rakenne ja tuotanto
Fosfomysiini eristettiin ensimmäisen kerran vuonna 1969 *[[Streptomyces fradiae]]* -bakteeristä. Tämän bakteerin lisäksi myös useat muut *[[Streptomyces]]*-suvun bakteerit ja *Pseudomonas syringae* ja *Pseudomonas viridiflava* tuottavat fosfomysiiniä. Fosfomysiinin rakenne on antibiootiksi poikkeuksellinen ja se sisältää epoksidirenkaan, fosfonihapporyhmän ja kaksi kiraalista hiiliatomia. Fosfomysiini on R,S-isomeeri ja sen ominaiskiertokyky on vesiliuoksessa -9,1°.

Fosfomysiiniä voidaan tuottaa bioteknisesti ja lisäksi sen synteesiin on kehitetty sekä raseemisia seoksia tuottavia synteesejä että puhdasta vaikuttavaa isomeeria tuottavia asymmetrisiä synteesejä.

## Vaikutusmekanismi ja käyttö
Fosfomysiinin teho perustuu fosfoenolipyruvaattitransferaasientsyymin inhibitioon. Fosfomysiini alkyloi fosfoenolipyruvaattitransferaasin aktiivisen kohdan kysteiiniamninohapon. mikä johtaa inaktiiviseen entsyymiin ja bakteerien soluseinän valmistamiseen tarvittavan N-asetyylimuramiinihapon biosynteesin estymiseen. Yhdiste tehoaa sekä grampositiivisiin että gramnegatiivisiin bakteereihin ja erityisesti sauvabakteereihin. Sille alttiita ovat muun muassa *Serratia mercescens* ja *Staphylococcus aureus*, mutta monet *[[Pseudomonas]]*-kannat ovat resistenttejä. Fosfomysiiniä voidaan käyttää myös vähentämään platinaa sisältävien syöpälääkkeiden myrkyllisyyttä.

Fosfomysiinin tärkein käyttökohde on virtsatieinfektioiden estäminen ja hoitaminen.

## Haittavaikutukset
Fosfomysiini on suhteellisen hyvin siedetty lääkeaine ja tyypillisimmät haittavaikutukset ovat ruuansulatuskanavan oireita kuten vatsakipua ja huonovointisuutta. Harvinaisempi haittavaikutus on allerginen nokkosihottuma.

## Lähteet

## Aiheesta muualla
*Human Metabolome Database (HMDB): Fosfomycin 
*Kyoto Encyclopedia of Genes and Genomes (KEGG): Fosfomycin 
*ChemBlink: Fosfomycin
Markus Lång

**Harri Markus Lång** (vuoteen 1991 **Töysä**; s. 30. maaliskuuta 1968 Helsinki) on suomalainen musiikintutkija ja suomentaja. Hän on opiskellut Helsingin yliopistossa musiikkitiedettä ja suomen kieltä ja väitellyt tohtoriksi vuonna 2005 psykoanalyyttisesta musiikintutkimuksesta. Lång on suomentanut muun muassa useita Sigmund Freudin teoksia.

## Elämä ja ura
Lång tuli ylioppilaaksi Vetelin lukiosta vuonna 1989 ja suoritti Helsingin yliopistossa filosofian kandidaatin tutkinnon vuonna 1993 ja lisensiaatintutkinnon vuonna 1996; tutkielmien aiheena oli musiikin pragmatiikka, joka kuuluu musiikkisemiotiikan alaan. Hänen väitöskirjansa vuodelta 2005 käsitteli psykoanalyyttista musiikintutkimusta erityisesti klassisen psykoanalyysin näkökulmasta, ja hän on puolustanut psykoanalyysin tieteellisyyttä. Lisäksi hän on soveltanut metakognitiota taiteen vastaanoton tutkimukseen sekä tutkinut Martti Pokelan musiikkia Timo Väänäsen kanssa. 

Lång on työskennellyt vuodesta 1993 alkaen tutkijana, suomentajana, arvostelijana ja kielentarkistajana. Lång asuu Helsingissä. Hänen suomennoksiinsa kuuluvat muun muassa Lewis Carrollin *Kirjeitä lapsiystäville ja muita kirjoituksia* (1998/2018), Elias Canettin *[[Joukko ja valta]]* (1998), Ernst Jüngerin *[[Teräsmyrskyssä]]* (2008) sekä Sigmund Freudilta esimerkiksi teokset *[[Maallikkoanalyysin kysymys]]* (2010) ja *[[Joukkopsykologia ja egoanalyysi]]* (2010). Hän on suomentanut myös saksalaista sarjakuvaa (Manfred Schmidt, Anke Feuchtenberger, Martin tom Dieck) sekä *[[Suomen kansallisbiografia]]n* artikkeleita.

## Teoksia
### Kirjoittanut
* 
* 
* 
* 

### Suomentanut
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Kotisivut.
Yhdet sille

**Yhdet sille** on Asteen 20. elokuuta julkaisema single. Kappale on Jaakko Salovaaran ("**JS16**") säveltämä ja tuottama sekä Asteen sanoittama. Kappale sijoittua parhaimmillaan radiolistan sijalle 65.

## Listasijoitukset
Pilven piirtä myöten

**Pilven piirtä myöten: suomietnon synty** on vuonna 2011 ilmestynyt Johannes Heikkilän ja Hannu Virtasen kirja nykykansanmusiikin historiasta Suomessa. Teoksen kustansi Suomalaisen Kirjallisuuden Seura.

## Aiheesta muualla
* Miten suomietno syntyi?  Jazzrytmit 9.11.2011.
* Heidi Haapoja: Ja niin syntyi suomietno. Elore 1/2012. (PDF)
* Pekka Suutari: Suomietnon alku jazzimprosta ja humppahiteistä Sibelius-Akatemiaan . Hiidenkivi 5/2012.
Skeppsbron

**Skeppsbron** (”Laivasilta”) on rantakatu ja laituri, joka reunustaa Tukholman Stadsholmenin saaren itäistä rantaa. Se johtaa Strömbronilta Slussenille ja kulkee pohjoispäässään myös kuninkaanlinnan ohi. Kadun varrella sijaitsevat rakennukset muodostavat Tukholman vanhankaupungin julkisivun Saltsjön-lahden suuntaan.

Skeppsbron on samalla myös vanha satamapaikka. Vielä 1900-luvun alkupuolella se toimi myös kappaletavarasatamana, mutta toisen maailmansodan jälkeen se jäi enenevässä määrin ainoastaan matkustajaliikenteen satamaksi. Sellaisenakin se menetti suurelta osin merkityksensä, kun Silja Line vuonna 1976 siirsi liikenteensä Värtanin satamaan. Nykyisin Skeppsbronin satama on enää pääasiassa vain saaristo- ja paikallisliikenteen sekä pienten risteilyalusten käytössä.

Katu ja sen edustalla sijaitseva rantalaituri rakennettiin, kun Tukholmaa keskiajalla ympäröinyt puolustusmuuri purettiin tarpeettomana. Skeppsbronin talojen on sanottu olleen Ruotsin talouselämän keskus 1700-luvulta 1900-luvun alkuun saakka. Varakkaimmista tukkukauppiaista käytettiin aikanaan nimeä ”Skeppsbron-aateli”. Nykyään Skeppsbron toimii ensisijaisesti liikenneväylänä Norrmalmin ja Södermalmin välillä.

## Lähteet

## Aiheesta muualla
Luettelo Itä-Ukrainan kriisin ukrainalaisista joukko-osastoista

**Luettelo [[Itä-Ukrainan kriisi]]n ukrainalaisista joukko-osastoista**

## Ukrainan asevoimien joukko-osastot ja Ukrainan sisäasiainministeriön joukot

Ukrainan armeijan apuna taisteli lähinnä jalkaväkenä vapaaehtoispataljoonia, esimerkiksi Azovin, Donbasin ja Aidarin pataljoonat. Nämä pataljoonat olivat monesti äärikansallismielisten mm. Oikean Sektorin perustamia, mutta toimivat sisäministeriön alaisuudessa.

*25. maahanlaskuprikaati 
**sotilasalue А1126
*72. mekanisoitu prikaati 
**sijoitus heinäkuun 2014 lopulla: Mariupol 
*79. maahanlaskuprikaati
**sijoitus heinäkuun 2014 lopulla: Djakovo 
*Ukrainan sisäasiainministeriön aluepuolustuspataljoona Aidar
**sijoitus heinäkuun 2014 lopulla: Jubileinyi
**vahvuus: 150 sotilasta
**komentaja: Igor Radtšenko
*Ukrainan sisäasiainministeriön aluepuolustuspataljoona Artemovsk
**sijoitus heinäkuun 2014 lopulla: Donetsk
**vahvuus: 50 sotilasta
**komentaja: Konstantin Matvetšenko
*Ukrainan sisäasiainministeriön aluepuolustuspataljoona Dnepr-1
**sijoitus heinäkuun 2014 lopulla: Peski
**komentaja: Juri Berjoza
**tukija: Ihor Kolomoiski
*Ukrainan sisäasiainministeriön aluepuolustuspataljoona Dnepr-2
**sijoitus heinäkuun 2014 lopulla: Karlovka
**komentaja: Semjon Semjontšenko
*Ukrainan sisäasiainministeriön aluepuolustuspataljoona Donbass
*Ukrainan sisäasiainministeriön aluepuolustuspataljoona Harkov-2
*Ukrainan sisäasiainministeriön aluepuolustuspataljoona Kiev-1
**sijoitus heinäkuun 2014 lopulla: Slovjansk
**komentaja: Jevgeni Deidei
*Ukrainan sisäasiainministeriön aluepuolustuspataljoona [Prikarpatje
*Ukrainan sisäasiainministeriön aluepuolustuspataljoona Ukraina
**sijoitus heinäkuun 2014 lopulla: Mariupol
**tukija: Oleh Ljaško, Ukrainan radikaalipuolueen puheenjohtaja
*Ukrainan kansalliskaarti
**sijoitus heinäkuun 2014 lopulla: Mariupol
**vahvuus: 2500
**sijoitus heinäkuun 2014 lopulla: Markovka
*Ukrainan kansalliskaarti
**sijoitus heinäkuun 2014 lopulla: Mariupol
*Ukrainan kansalliskaarti
**vahvuus: 90
**sijoitus heinäkuun 2014 lopulla: Talovoje
*Ukrainan kansalliskaarti
**vahvuus: 200
**sijoitus heinäkuun 2014 lopulla: Beloltsk
*oikeistosektori (ei kuulune Ukrainan sisäasiainministeriön erillisten pataljoonien joukkoon)
**sijoitus heinäkuun 2014 lopulla: Mariupol
**vahvuus: 40

## Lähteet
### Viitteet
Cuzconorneero

**Cuzconorneero** (*Cranioleuca marcapatae*) on orneeroiden heimoon kuuluva varpuslintu.

## Levinneisyys
Cuzconorneeroa tavataan Perussa. Lajia on kuvattu melko yleiseksi. Laji on kuitenkin vähenemässä, ja sitä uhkaa elinympäristöjen tuhoutuminen..

## Lähteet
Lauri Solla

**Lauri Johannes Solla** (12. lokakuuta 1911 Leppävirta – 21. heinäkuuta 1995 Leppävirta) oli suomalainen poliitikko, joka toimi kansanedustajana yhden vaalikauden ajan vuosina 1951–1954. Hänet valittiin vuoden 1951 vaaleissa eduskuntaan Kuopion läänin läntisestä vaalipiiristä. Solla edusti Maalaisliittoa.

Solla oli käynyt kansakoulun ja valmistunut maamieskoulusta vuonna 1933. Hän toimi maanviljelijänä kotikunnassaan Leppävirralla vuodesta 1925. Sollan vanhemmat olivat maanviljelijä Antti Juho Solla ja Emma Katariina Itkonen. Solla meni naimisiin vuonna 1941 Hilkka Pauliina Koivistoisen kanssa.

Eduskunnassa Solla oli jäsenenä laki- ja talousvaliokunnissa. Vain muutamaa viikkoa ennen vuoden 1954 eduskuntavaaleja Solla aiheutti yhdessä kokoomuksen Tuure Junnilan ja Niilo Kosolan kanssa ns. tulitikkuäänestyksellä vuoden 1954 eniten huomiota herättäneen eduskuntaskandaalin. Helmikuun 12. ja 13. päivien välisen yön kestäneessä täysistunnossa, äänestettäessä SKDL:n budjetin sosiaalimenoihin tekemistä lukuisista muutosesityksistä kolmikko kiilasi tulitikulla äänestysnappinsa näyttämään jatkuvasti *ei*-ääntä, jolloin he saattoivat poistua istuntosalista eduskunnan kahvilaan kyllästyttyään ”äänestysmaratoniin”. Puhemies K.-A. Fagerholm antoi Sollalle, Junnilalle ja Kosolalle tapauksen johdosta nuhteet ja varoituksen.

Kunnallispolitiikassa Solla toimi muun muassa Leppävirran kunnanvaltuuston puheenjohtajana sekä Maalaisliiton ja myöhemmin Keskustapuolueen Kuopion piirin puheenjohtajana. Hän oli myös Varkauden osuuspankin hallintoneuvoston puheenjohtajana. Sollalle myönnettiin kunnallisneuvoksen arvonimi vuonna 1979.

## Lähteet

## Aiheesta muualla
*
Vakioitu tamazight

**Vakioitu tamazight** on berberikieli, joka otettiin Marokon toiseksi viralliseksi kieleksi heinäkuussa 2011.

## Lähteet
Yoel García

**Yoel García Luis** (s. 25. marraskuuta 1973 Nueva Gerona, Kuuba) on kuubalainen uransa jo päättänyt kolmiloikkaaja ja olympiamitalisti. García voitti olympiahopeaa vuoden 2000 kesäolympialaisissa Australian Sydneyssä. Hänen tuloksensa oli 17,47. Tuo sama tulos on myös Garcían ulkoratojen ennätys. Hänellä on myös sisäratojen MM-kultaa vuoden 1997 kisoista. Ulkoratojen MM-kisoissa Garcían paras sijoitus on neljäs vuoden 2001 MM-kisoista Edmontonista. Sisäradoilla Garcían ennätys on vielä ulkoratojen ennätystäkin parempi, 17,62.

## Lähteet
*